**APSTIPRINĀTS**

ar “VIDZEMES OLIMPISKAIS CENTRS” SIA

2017.gada 8.jūnijā Iepirkumu komisijas lēmumu Nr.2

**“VIDZEMES OLIMPISKAIS CENTRS” SIA**

**PIRMĀ RakstiskĀ Izsole**

**„Par telpu iznomāšanu ēdināšanas pakalpojuma nodrošināšanai”**

**INSTRUKCIJA**

**Valmiera**

**2017. gads**

**INSTRUKCIJA PRETENDENTIEM**

1. **Izsoles priekšmets** **un mērķis**

Nedzīvojamu telpu bez aprīkojuma un iekārtām iznomāšana ēdināšanas pakalpojuma nodrošināšana.

1. **Pakalpojuma sniegšanas vieta:**

SIA “Vidzemes Olimpiskais centrs” struktūrvienībā “Sporta komplekss” Valmierā, Rīgas ielā 91, LV-4201, kadastra apzīmējums: 9601 003 1202 008 un struktūrvienībā “Peldbaseina komplekss”.

Telpu platība un sadalījums norādīts instrukcijas pielikumā Nr.2 – Tehniskā specifikācija.

Pasūtītājs noteicis telpu apskati klātienē **2017.gada 19.jūnijā pulksten 11:00**. Kontaktpersona apskates nodrošināšanai: Zigmunds Ezergailis, tālr.26100227

1. **Ieguldījumi:**

Telpas tiek nodotas nomā bez aprīkojuma, iekārtām, mēbelēm, vai citiem elementiem, un kvalitatīva pakalpojuma nodrošināšanai Pretendentam nepieciešamie ieguldījumi jāveic pašam, pēc saviem ieskatiem, saskaņā ar jomu regulējošiem Latvijas Republikā spēkā esošajiem normatīvajiem aktiem.

1. **Nomas termiņš:**

Kopējais nomas termiņš – pieci gadi, sākot ar 2017.gada 1.septembri.

1. **Kontaktinformācija**

5.1.Pasūtītājs:

|  |  |
| --- | --- |
| Pasūtītāja nosaukums: | “VIDZEMES OLIMPISKAIS CENTRS” SIA |
| Reģistrācijas numurs: | 54103025871 |
| Juridiskā adrese: | Rīgas iela 91, Valmiera, LV-4201 |
| Banka: | Nordea Banka AB |
| Konts: | Nr. LV36NDEA0000082565819 |
| Kods: | NDEALV2X |
| Darba laiks | No pirmdienas līdz piektdienai 09:00 – 17:30. |

2.2.Pasūtītāja kontaktpersona:

|  |  |
| --- | --- |
| Kontaktpersona | Zane Irbe |
| Tālrunis | +371 26405191 |
| E – pasta adrese | zane.irbe@voc.lv |

1. **Izsoles noteikumu saņemšanas vieta un laiks**

Izsoles noteikumi tiek publicēti Pasūtītāja mājaslapā [www.voc.lv](http://www.voc.lv). Papildus tam, tie saņemami elektroniski, sazinoties ar Pasūtītāja kontaktpersonu.

1. **Piedāvājumu iesniegšanas vieta un laiks, piedāvājumu atvēršana**

7.1. Piedāvājums ir iesniedzams “VIDZEMES OLIMPISKAIS CENTRS” SIA, reģistrācijas Nr.: 54103025871, juridiskā adrese: Rīgas iela 91, Valmiera, LV-4201, turpmāk – Pasūtītājs, Administrācijā pie lietvedes (Rīgas iela 91, Valmiera, LV-4201, 2.stāvs, 51. kabinets “Administrācija”), nododot to personīgi vai nosūtot pa pastu - līdz **2017. gada 3.jūlijam pulksten 11:00**, ievērojot Pasūtītāja darba laikus.

7.2. Ja piegādātājs izvēlas iesniegt piedāvājumu Pasūtītājam, to nosūtot pa pastu, tad visu atbildību par iespējamu pasta sūtījumu aizkavēšanos vai citiem apstākļiem, kas var traucēt piedāvājuma savlaicīgu iesniegšanu, uzņemas piegādātājs.

7.3.Piedāvājumus, kuri netiks iesniegti Nolikumā noteiktajā kārtībā, vai, kuri tiks saņemti pēc Nolikumā norādītā piedāvājuma iesniegšanas termiņa, neatvērti tiks izsniegti iesniedzējam vai nosūtīti atpakaļ sūtītājam.

7.4. Izsoles ietvaros iesniegtie piedāvājumi tiks atvērti pēc piedāvājumu iesniegšanas termiņa beigām tajā par dienā pulksten 11:10 Pasūtītāja juridiskajā adresē (Rīgas iela 91, Valmiera, LV-4201, 1.stāvā, “Konferenču zālē”), atklātā piedāvājumu atvēršanas sanāksmē.

1. **Piedāvājumu noformēšana**

8.1. Piedāvājums iesniedzams slēgtā iepakojumā (aploksne, bandrole, u.tml.), uz kura norādīts:

**8.1.1. Pasūtītājs**:

Nosaukums – “VIDZEMES OLIMPISKAIS CENTRS” SIA;

Reģistrācijas numurs – 54103025871;

Juridiskā adrese - Rīgas iela 91, Valmiera, LV-4201.

**8.1.2. Pretendents:**

\* ja pretendents ir fiziskā persona – fiziskās personas vārds, uzvārds un ziņas, kas ļauj minēto personu nepārprotami identificēt;

\*ja pretendents ir juridiska persona – juridiskās personas pilns nosaukums, kas atbilst juridiskās personas reģistrācijas dokumentos ierakstītajam nosaukumam, reģistrācijas numurs un juridiskā adrese;

\*ja pretendents ir personu apvienība jebkurā to kombinācijā – personu apvienībā ietilpstošo personu dati.

**8.1.3. Teksts:**

***„Piedāvājums procedūrai „Par telpu iznomāšanu ēdināšanas pakalpojuma nodrošināšanai”. Neatvērt līdz 2017. gada 3.jūlija plkst. 11:00.”***

8.2.Katrs pretendents procedūrā drīkst iesniegt tikai 1 (vienu) piedāvājuma variantu.

8.3.Piedāvājums iesniedzams 2 eksemplāros, no kuriem viens ir Oriģināls, bet otrs – elektroniska kopija (ievietota atsevišķā aploksnē). Piedāvājumam jāsastāv no 3 (trim) daļām. Katru piedāvājuma daļu iesniedz ar attiecīgu uzrakstu „Pretendenta atlases dokumenti”, „Tehniskais piedāvājums” un „Finanšu piedāvājums”. Katras piedāvājuma daļas dokumentiem jābūt cauršūtiem ar diegu vai caurauklotiem ar auklu tā, lai dokumentus nebūtu iespējams atdalīt, lapām jābūt sanumurētām un jāatbilst pievienotajam satura rādītājam. Uz piedāvājuma daļu oriģināliem norāda attiecīgi „ORIĢINĀLS”, bet uz elektroniskā kopijas – „KOPIJA”. Elektroniskā kopija jānoformē PDF formātā un tā iesniedzama elektroniskā datu nesējā – ZIB atmiņā ar USB portu.

1. **Prasības pretendentiem un piedāvājuma sastāvs**
   1. Par Pretendentu šajā izsolē var būt jebkura fiziskā vai juridiskā persona, šādu personu apvienība jebkurā to kombinācijā, kura ir iesniegusi piedāvājumu atbilstoši šo noteikumu prasībām. Piedalīšanās izsolē ir pretendenta brīvas gribas izpausme. Nosacījumi visiem pretendentiem ir vienādi.
   2. Pretendents ir reģistrēts, licencēts vai sertificēts, atbilstoši attiecīgās valsts normatīvo aktu prasībām, un ir tiesīgs veikt pasūtītājam nepieciešamos pakalpojumus Latvijas Republikā.
   3. Ja piedāvājumu izsolei iesniedz piegādātāju apvienība, tad finanšu piedāvājumu paraksta visi piegādātāju apvienības dalībnieki vai arī piegādātāju apvienības dalībnieks, kas tam pilnvarots ar piegādātāju apvienības vienošanos. Citus piedāvājumā esošos dokumentus paraksta ar minēto vienošanos noteiktais apvienības dalībnieks.
   4. Ja piedāvājumu izsolē iesniedz piegādātāju apvienība, tad visas noteikumu punktos izvirzītās prasības jāizpilda piegādātāju apvienībai kopumā.
   5. Piedāvājumā jāiekļauj šādi dokumenti:
      1. Pieteikums dalībai.
      2. Pretendenta reģistrācijas apliecība (apliecināta kopija), kas pierāda, ka tas ir reģistrēts saskaņā ar Latvijas Republikā spēka esošajiem normatīvajiem aktiem;
      3. Apliecinājums, ka pretendentam ir vismaz 5 (piecu) gadu pieredze ēdināšanas pakalpojuma īstenošanā.
      4. Apliecinājums, ka Pretendentam ir visas nepieciešamās atļaujas un saskaņojumi ēdināšanas pakalpojuma īstenošanai, pievienojot licenču, sertifikātu vai citu apliecinošu dokumentu kopijas.
      5. Pilnvara, ja piedāvājumu paraksta Pretendenta pilnvarotā persona (iesniedzams tā oriģināls vai notariāli, vai pretendenta paraksttiesīgās amatpersonas vai pretendenta atbilstoši pilnvarotas personas apliecināta kopija).
      6. Tehniskais piedāvājums, kas detalizēti apraksta ieguldījumu apjomu t.sk., iekārtas, ierīces, mēbeles u.c. inventāru un to attēlojumu. Par katru nomas telpu daļu (pēc izvietojuma ēkās) iesniedzams atsevišķs apraksts un attēlojums
      7. Vizualizācijas (vēlams 3D), kas detalizēti atspoguļo plānoto ēdināšanas telpu iekārtojumu, dizainu un interjera elementus. Šiem elementiem noteikti jāiekļaujas Pasūtītāja darbības sfēras kontekstā un koncepcijā. Par katru nomas telpu daļu (pēc izvietojuma ēkās) iesniedzama atsevišķa vizualizācija.
      8. Apliecinājums, ko parakstījis Pasūtītāja pārstāvis, ka Pretendents ir apskatījis un iepazinies ar pakalpojuma sniegšanas vietu klātienē.
      9. Finanšu piedāvājums un tāme.
      10. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu vienošanos (iesniedzams tās oriģināls) par kopīga piedāvājuma iesniegšanu, kurā noteikts, ka visi apvienības dalībnieki kopā un atsevišķi ir atbildīgi par līguma izpildi, un nosaukts galvenais dalībnieks, kurš ir pilnvarots parakstīt finanšu piedāvājumu un tehnisko piedāvājumu, ja tos neparaksta visi piegādātāju apvienības dalībnieki, saņemt un izdot rīkojumus apvienības dalībnieku vārdā, un ar kuru notiks visi maksājumi. Vienošanās dokumentā jānorāda katra piegādātāju apvienības dalībnieka veicamo darba daļu līguma izpildē.

1. **Piedāvājuma cena un valūta**

Piedāvājumam jābūt izteiktam *eiro*, atsevišķi norādot piedāvājuma cenu bez PVN un PVN summu.

***Piedāvājuma tāmē jāiekļauj:***

* paredzamās piedāvātā pakalpojuma cenas;
* piedāvātā maksimālā nomas maksa par vienu kvadrātmetru;
* citi izdevumi, ja tādi paredzami;
* visi likumdošanā paredzētie nodokļi un citi maksājumi.

***Nosacītā nomas maksa par vienu kvadrātmetru nevar būt mazāka par EUR 5,00 (pieci eiro un 00 eiro centi) mēnesī, neskaitot pievienotās vērtības nodokli.***

1. **Informācijas sniegšana**

11.1. Visi jautājumi par izsoles priekšmetu un piedāvājumu iesniegšanas kārtību iesniedzami elektroniski adresējot tos Iepirkuma komisijas priekšsēdētājam.

11.2. Saziņa starp Pasūtītāju (iepirkuma komisiju) un ieinteresētajiem piegādātājiem izsoles ietvaros notiek latviešu valodā elektroniski

11.3. Ieinteresētais piegādātājs saziņas dokumentu nosūta uz Pasūtītāja noteikumos norādītās Pasūtītāja kontaktpersonas e-pastu.

11.4. Pasūtītājs (iepirkuma komisija) saziņas dokumentu nosūta ieinteresētajam piegādātājam pa e-pastu.

Atbildes uz piegādātāja uzdoto jautājumu Pasūtītājs sniedz iespējami īsākā laikā, nosūtot to ieinteresētajam piegādātājam, kas uzdevis jautājumu.

1. **Piedāvājumu vērtēšana un lēmuma pieņemšana**

Piedāvājumu vērtēšanas kritēriji:

* + - 1. Nomas cena par vienu kvadrātmetru mēnesī.
      2. Pretendenta paredzamā kopējā investīciju summa, kas nodrošinās pakalpojuma nodrošinājumu (t.i., aprīkojuma, iekārtu iegāde un dizaina/ interjera risinājumi)
      3. Telpu dizaina un interjera saderība ar Pasūtītāja darbības koncepciju un sabiedriskās ēdināšanas kopējiem labas prakses principiem.

Piedāvājumu vērtēšana notiek 3 kārtās:

\* 1. kārtā vērtē: piedāvājuma noformējuma un sastāva atbilstību iepirkuma noteikumu prasībām, pretendenta atbilstību kvalifikācijas prasībām;

\* 2. kārtā pretendentiem, kas atbilst visām pirmās kārtas prasībām, vērtē: piedāvājumu atbilstību tehniskās specifikācijas prasībām;

\* 3. kārtā pretendentiem, kas atbilst visām pirmās un otrās kārtas prasībām, vērtē: finanšu piedāvājumus.

**Par izsoles uzvarētāju tiek atzīts pretendents, kas piedāvājis visaugstāko nomas cenu par vienu kvadrātmetru un atbilst noteikumu prasībām, ņemot vērā citus vērtēšanas kritērijus.**

Piedāvājumi tiks izvērtēti viena mēneša laikā pēc to atvēršanas.

Trīs darba dienu laikā pēc lēmuma pieņemšanas visi pretendenti tiks rakstiski informēti par komisijas pieņemto lēmumu.

1. **Līguma slēgšana un apmaksas nosacījumi**

Starp izsoles uzvarētāju un Pasūtītāju tiks slēgts līgums atbilstoši izsoles specifikācijai un pretendenta piedāvājumam un saskaņā ar izsoles instrukcijai pievienoto līguma projektu. Līguma projektā pieļaujamas tādas izmaiņas un precizējumi, kas neietekmē izsoles rezultātu.

Pretendentam jāparaksta nomas līgums dienā, kuru nosaka Pasūtītājs, bet datums nosakām ne īsāks par divām nedēļām no dienas, kad paziņots izsoles uzvarētājs.

**14. Iepirkuma komisijas tiesības un pienākumi**

**14.1. Komisijas tiesības:**

* pieprasīt papildu informāciju no pretendentiem, kas piedalās izsolē, nosakot termiņu, līdz kuram pretendentam jāsniedz atbilde;
* lemt par izsoles pārtraukšanu;
* lemt par izsoles termiņa pagarināšanu;
* veikt izmaiņas izsoles noteikumos;
* noraidīt piedāvājumus, ja tie neatbilst izsoles noteikumu prasībām;
* Iepirkuma komisijai ir tiesības nekomentēt izsoles norises gaitu, ciktāl tas nav pretrunā ar Latvijas Republikā spēkā esošajiem normatīvajiem aktiem;
* pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju (ja Iepirkuma komisijai rodas šaubas par iesniegtās dokumenta kopijas autentiskumu).

**14.2. Komisijas pienākumi:**

* izskatīt visus pretendentu piedāvājumus;
* rakstiski informēt izsoles pretendentus par iesniegto materiālu vērtēšanas gaitā konstatētām aritmētiskām kļūdām;
* noteikt izsoles uzvarētāju;
* trīs darba dienu laikā pēc lēmuma pieņemšanas rakstiski informēt visus procedūras pretendentus par procedūras rezultātiem.

Pielikums Nr.1

Rakstiskās izsoles instrukcijai

“Par telpu iznomāšanu ēdināšanas

pakalpojuma nodrošināšanai”

**PIETEIKUMS DALĪBAI**

**Rakstiskajā izsolē “Par telpu iznomāšanu ēdināšanas pakalpojuma nodrošināšanai”.**

|  |  |  |
| --- | --- | --- |
|  |  |  |
| *sagatavošanas vieta* |  | *datums* |

|  |  |  |  |  |
| --- | --- | --- | --- | --- |
| Informācija par pretendentu (fizisku personu)\* | | | | |
| Vārds, uzvārds: | |  | | |
| Ziņas, kas ļauj minēto fizisko personu nepārprotami identificēt: | |  | | |
| Adrese: | |  | | |
| Tālrunis: | |  | E-pasts: |  |
| |  |  |  |  | | --- | --- | --- | --- | | Informācija par pretendentu (juridisku personu)\* | | | | | Juridiskās personas pilns nosaukums, kas atbilst reģistrācijas dokumentos ierakstītajam nosaukumam: |  | | | | Reģistrācijas numurs: |  | | | | Juridiskā adrese: |  | | | | Tālrunis: |  | E-pasts: |  | | | | | |
|  | | | | |
| Finanšu rekvizīti\* | | | | |
| Bankas nosaukums: |  | | | |
| Bankas kods: |  | | | |
| Konta numurs: |  | | | |
|  | | | | |
| Informācija par pretendenta atbildīgo personu\* | | | | |
| Vārds, uzvārds: |  | | | |
| Tālrunis |  | | Fakss: |  |
| E-pasta adrese: |  | | | |

1. Ar šo apliecinām savu dalību izsolē
2. Apstiprinām, ka esam iepazinušies ar Izsoles Instrukciju, tās pielikumiem, un piekrītam visiem Instrukcijas noteikumiem, tie ir skaidri un saprotami, iebildumu un pretenziju pret tiem nav.
3. Piedāvātā nomas cena par vienu kvadrātmetru mēnesī ir

|  |  |  |
| --- | --- | --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  Summa bez PVN par visu daudzumu (EUR)  *(vārdos un skaitļos)* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  PVN *( vārdos un skaitļos)* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kopējā summa ar PVN (EUR) *(vārdos un skaitļos)* |

Ja tiksim atzīti par uzvarētāju Izsolē, apņemamies nomāt telpas ar mērķi nodrošināt ēdināšanas pakalpojumus un noslēgt nomas līgumu, atbilstoši Pasūtītāja piedāvātajam līguma projektam, nolīgtās saistības izpildīt tajā noteiktajos termiņos un kārtībā, kā arī pilnā apmērā, stingrā saskaņā ar Latvijas Republikā spēkā esošajiem normatīvajiem aktiem, līguma noteikumiem, uzraugošo institūciju un Pasūtītāja norādījumiem, kā arī labas prakses principiem.

Ar šo apliecinām, ka visa iesniegtā informācija ir patiesa.

|  |  |
| --- | --- |
| Pretendenta nosaukums\*: |  |
| Amatpersonas vārds, uzvārds\* |  |
| Ieņemamā amata nosaukums\*: |  |
| Amatpersonas paraksts\*: |  |

z.v.  
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* *Ja piedāvājumu iesniedz personu apvienība, šie lauki jāaizpilda par katru personu apvienības dalībnieku atsevišķi.*

Pielikums Nr.2

Rakstiskās izsoles instrukcijai

“Par telpu iznomāšanu ēdināšanas

pakalpojuma nodrošināšanai”

**TEHNISKĀ SPECIFIKĀCIJA**

**Rakstiskajai izsolei “Par telpu iznomāšanu ēdināšanas pakalpojuma nodrošināšanai”.**

1. **Mērķis:**

Ēdināšanas pakalpojuma ieviešanas mērķis ir nodrošināt pilnvērtīgu ēdināšanas pakalpojumu Sporta kompleksa Rīgas ielā 91, Valmierā, apmeklētājiem, personālam, viesiem un Valmieras pilsētas iedzīvotājiem kopumā.

1. **Vieta un platība:**
   1. SIA “Vidzemes Olimpiskais centrs” struktūrvienībā Sporta komplekss (turpmāk – SKR91), Rīgas iela 91, Valmiera, LV-4201 un Peldbaseina kompleksā (turpmāk – PBK) paredzētās bāra telpas.
   2. SKR91 (ēkas 2.stāvā) tiek iznomātas šādas telpas:
      1. Telpa Nr. 74 – Virtuve (35 m2 platībā);
      2. Telpa Nr. 78 – Palīgtelpa (5,4m2 platībā);
      3. Telpa Nr. 79 – Darbinieku telpa (4,3 m2 platībā);
      4. Telpa Nr. 80 – Sanitārais mezgls (5 m2 platībā);
      5. Telpa Nr. 81 – Gaitenis (5,2 m2 platībā);
      6. Telpa Nr. 82 – Palīgtelpa (8 m2 platībā);
      7. Telpa Nr. 83 – Kafejnīcas zāle (93,4 m2 platībā)

**Kopējā nomājamā platība ir: 157,3 m2 (telpu plāns Nr.1)**.

* 1. Liela mēroga pasākumu ēdināšanas nodrošināšanai papildus 2.2.punktāminētajām telpām, papildus nododama arī telpa Nr.70 – Vestibils (102 m2 platībā). Samaksa par šajā punktā minēto telpu noteikta tādā pat apmērā, un nomas aprēķins sagatavojams pēc faktiskā šīs telpas izmantošanas apjoma.
  2. PBK (ēkas 1.stāvā) tiks iznomātas šādas telpas:

24.1. Telpa Nr.1.1.17. – Bārs (17,93 m2 platībā);

24.2. Telpa Nr.1.1.18. – Bāra palīgtelpa (13,35 m2 platībā);

24.3. Telpa Nr.1.1.19. – Bāra palīgtelpa (5,70 m2 platībā);

24.4. Klientu apkalpošanas zona pie bāra – 7 m2 platībā;

24.5. Klientu apkalpošanas zona (galdiņi) – 50 m2 platībā

**Kopējā nomājamā platība ir: 93,98 m2 (telpu plāns Nr.2).**

* 1. Visas telpas tiek iznomātas bez inventāra un iekārtām tādā stāvoklī, kādā tas ir uz nodošanas dienu.

1. **Termiņš, darba laiks:**
   1. Sadarbības kopējais termiņš – 5 gadi.
   2. Nepārtraukts darba laiks 7 dienas nedēļā, saskaņā ar SKR91 un PBK noslodzi un aktivitātēm, kā arī sabiedrisko pieprasījumu.
2. **Aprīkojums:**
   1. Pretendents pats nodrošina telpas (abām tirdzniecības vietām) ar sev nepieciešamajām iekārtām, ierīcēm un aprīkojumu ēdināšanas pakalpojuma īstenošanai.
   2. Nepieciešamības gadījumā, Pretendentam jāspēj piedāvāt arī izbraukuma ēdināšanu.

**Uz šo punktu attiecināmas arī Instrukcijas 9.5.7.apakšpunktā minētās prasības**

1. **Sortiments:**

Nodrošināms ēdināšanas pakalpojums SKR91, piedāvājot:

* 1. Siltos ēdienus;
  2. Siltos dzērienus;
  3. Aukstās uzkodas;
  4. Aukstos dzērienus.
  5. Kompleksās ēdienreizes piedāvājums (brokastis/pusdienas/vakariņas).
  6. Piedāvājuma cenu konkurētspēja un atbilstība.

Nodrošinām šādu piedāvājumu PBK, piedāvājot:

* 1. Uzkodas;
  2. Dzērienus.

1. **Kvalitātes prasības:**
   1. Pretendents nodrošina augstāko iespējamo ēdināšanas pakalpojuma (ēdiena, servēšanas un apkalpošanas) kvalitāti, ņemot vērā pakalpojuma būtību, mērķi un atbilstību koncepcijai.
   2. Ēdienam jābūt gatavotam uz vietas. Tam jābūt kvalitatīvam un jāatbilst Latvijas Republikas 1998.gada 19.februāra Pārtikas aprites un uzraudzības likumā un ar to saistītajos normatīvajos aktos izvirzītajām nekaitīguma un kvalitātes prasībām pārtikas precēm.
2. **Vērtēšanas kritēriji:**
   1. Pretendents finanšu piedāvājumā norādītā piedāvātā viena kvadrātmetra nomas cena Par uzvarētāju atzīstams tas pretendents, kas piedāvājis augstāko nomas maksu par vienu kvadrātmetru.
   2. Pretendenta paredzamā kopējā investīciju summa, kas nodrošinās pakalpojuma nodrošinājumu (t.i., aprīkojuma, iekārtu iegāde un dizaina/ interjera risinājumi).
   3. Telpu dizaina un interjera saderība ar Pasūtītāja darbības koncepciju un sabiedriskās ēdināšanas kopējiem labas prakses principiem.
3. **Citas prasības:**
   1. Pretendentam ir pienākums pašam saņemt visas nepieciešamās atļaujas un saskaņojumus, kas attiecas uz darbības īstenošanu (t.sk., PVD u.c.), ievērojot Latvijas Republikā spēkā esošos normatīvos aktus, kā arī veikt saskaņojumus, iestādēs, kas saistītas ar pakalpojuma sniegšanu.
   2. Pretendents pats nodrošina personālu savas darbības nodrošināšanai.
   3. Pretendents pats veic ieguldījumus un darbu mārketinga aktivitātēs, kas nepieciešamas veiksmīgai uzņēmējdarbībai un pakalpojuma rentabilitātei.
   4. Pretendentam ir vismaz 5 (piecu) gadu pieredze ēdināšanas pakalpojuma īstenošanā.
   5. Jānorāda aptuvenās plānotās pārdošanas cenas vienai porcijai, lai atspoguļotu pakalpojuma pieejamību.
   6. Pielikumā pievienojami Instrukcijas 9.5.7.punktaminētie dokumenti.

Pielikumā:

1. Telpu plāns Nr.1;

2. Telpu plāns Nr.2.

Pielikums Nr.3

Rakstiskās izsoles instrukcijai

“Par telpu iznomāšanu ēdināšanas

pakalpojuma nodrošināšanai”

**TEHNISKAIS PIEDĀVĀJUMS**

**Rakstiskajai izsolei “Par telpu iznomāšanu ēdināšanas pakalpojuma nodrošināšanai”.**

Piekrītam un apņemamies izpildīt visus Instrukcijas un Tehniskās specifikācijas noteikumus.

**1. Specifikācijas 5.punktā “Sortiments” Pretendents piedāvā šādu sortimentu:**

|  |  |  |  |
| --- | --- | --- | --- |
| Nr. | Pozīcija | Apraksts | Aptuvenā pārdošanas cena |
| **SKR91 (Kafejnīca)** | | | |
| 3.1. | Siltie ēdieni |  |  |
| 3.2. | Siltie dzērieni |  |  |
| 3.3. | Uzkodas |  |  |
| 3.4. | Aukstie dzērieni |  |  |
| 3.5. | Komplekso ēdienreižu piedāvājumi - brokastis |  |  |
| 3.6. | Komplekso ēdienreižu piedāvājumi - pusdienas |  |  |
| 3.7. | Komplekso ēdienreižu piedāvājumi - vakariņas |  |  |
| **PBK (Bārs)** | | | |
| 3.8. | Uzkodas |  |  |
| 3.9. | Dzērieni |  |  |

**2. Specifikācijas 4.punktā “Aprīkojums” iesniedzam šādu risinājumu:**

|  |
| --- |
| **SKR91 (Kafejnīca)** |
| Risinājuma apraksts. Vizualizācija pievienota kā pielikums, saskaņā ar Tehnisko specifikāciju un Instrukcijas 9.5.7.punktu |
| **PBK (Bārs)** |
| Risinājuma apraksts. Vizualizācija pievienota kā pielikums, saskaņā ar Tehnisko specifikāciju un Instrukcijas 9.5.7.punktu |

|  |  |
| --- | --- |
| Pretendenta nosaukums\*: |  |
| Amatpersonas vārds, uzvārds\* |  |
| Ieņemamā amata nosaukums\*: |  |
| Amatpersonas paraksts\*: |  |

Pielikums Nr.4

Rakstiskās izsoles instrukcijai

“Par telpu iznomāšanu ēdināšanas

pakalpojuma nodrošināšanai”

**FINANŠU PIEDĀVĀJUMS**

**Rakstiskajai izsolei “Par telpu iznomāšanu ēdināšanas pakalpojuma nodrošināšanai”.**

Mūsu piedāvātā cena ietver visas izmaksas, nodokļus un citus valsts noteiktos obligātos maksājumus:

1. Mūsu nomas cenas piedāvājums ir:

|  |  |  |
| --- | --- | --- |
|  | **Pozīcija** | **Summa EUR**  (summa vārdiem) |
| **1.** | **Cena par vienu kvadrātmetru (mēnesī), EUR bez PVN** |  |
| **2.** | **PVN par vienu kvadrātmetru (mēnesī)** |  |
| **3.** | **Cena par visu apjomu (mēnesī), EUR bez PVN** |  |
| **4.** | **PVN par visu apjomu, EUR** |  |

1. Aprīkošanai (kas ietver aprīkojuma, iekārtu un inventāra izvietošanu, kā arī dizaina un interjera elementus un noformējumu) paredzamā investīciju summa, ņemot vērā tehniskā piedāvājuma 2.punktu:

|  |  |  |
| --- | --- | --- |
|  | **Pozīcija** | **Summa EUR**  (summa vārdiem) |
| **1.** | **Sporta komplekss Rīgas ielā 91** |  |
| **2.** | **Peldbaseina komplekss** |  |

1. Mēs apliecinām, ka:

* Nekādā veidā neesam ieinteresēti nevienā citā piedāvājumā, kas iesniegts šajā procedūrā.
* Nav tādu apstākļu, kuri liegtu mums piedalīties procedūrā un pildītu norādītās prasības.

|  |  |
| --- | --- |
| Pretendenta nosaukums\*: |  |
| Amatpersonas vārds, uzvārds\* |  |
| Ieņemamā amata nosaukums\*: |  |
| Amatpersonas paraksts\*: |  |

P.S. Pretendenti piedāvājumā var iekļaut arī papildinformāciju, shēmas, attēlus u.c. materiālus, ja tas palīdz labāk izprast piedāvājuma

Pielikums Nr.5

Rakstiskās izsoles instrukcijai

“Par telpu iznomāšanu ēdināšanas

pakalpojuma nodrošināšanai”

**LĪGUMA PROJEKTS**

NOMAS LĪGUMS Nr. \_\_\_\_\_\_\_\_\_\_\_\_\_\_

Par telpu iznomāšanu ēdināšanas pakalpojuma nodrošināšanai

Valmierā 2017.gada \_\_.\_\_\_\_\_\_\_

**SIA** „**Vidzemes Olimpiskais centrs”**, vienotais reģistrācijas Nr.: 54103025871, juridiskā adrese: Rīgas iela 91, Valmiera, LV-4201, kuru pārstāv tās valdes priekšsēdētājs (arī prokūrists) Artis Jansons un valdes loceklis Zigmunds Ezergailis, turpmāk tekstā - **Iznomātājs**, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr.: \_\_\_\_\_\_\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuru uz Statūtu pamata pārstāv tās \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā - **Nomnieks**, no otras puses,

abi kopā vai katrs atsevišķi turpmāk tekstā saukti arī par Pusēm,

ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, izsakot savu gribu brīvi, savstarpēji vienojoties, kā arī, pamatojoties uz Iznomātāja organizētās rakstiskās izsoles “Par telpu iznomāšanu ēdināšanas pakalpojuma nodrošināšanai” (turpmāk – Izsole) rezultātiem,

noslēdz šādu telpu nomas līgumu, turpmāk tekstā – **Līgums**:

1. **Līguma priekšmets**
   1. Iznomātājs nodod, bet Nomnieks pieņem nomas lietošanā telpas Iznomātāja sporta kompleksā Rīgas ielā 91 (SKR91) un Peldbaseina kompleksā (PBK) Valmierā, saskaņā ar Izsoles instrukciju un tehnisko dokumentāciju, un ņemot vērā Pretendenta Izsolei iesniegto piedāvājumu.
   2. Papildus nomājamajām telpām, Nomniekam nododamas arī Koplietošanas telpas – vestibili un labierīcības, autostāvvieta, bet par to izmantošanu atsevišķa samaksa netiek aprēķināta (izņemot telpu Nr.70 – Vestibils). Nomas telpas un Koplietošanas telpas kopā turpmāk Līgumā sauktas par Telpām.
   3. Telpu atrašanās vieta dabā Nomniekam ir ierādīta, tās tehniskais stāvoklis atbilsts Nomnieka vajadzībām un Puses vienojas, ka tā paredzēta TIKAI ēdināšanas un bāra pakalpojuma nodrošināšanai un ekspluatēšanai.
   4. Telpas nodrošināts ar elektrības, ūdens un kanalizācijas pieslēgumu, kā arī siltumapgādi.
   5. Puses vienojas, ka Nomnieks īsteno tirdzniecību, ievērojot Iznomātāja attiecīgā objekta darba laiku un noslodzi, saskaņā ar Izsoles dokumentāciju.
2. **Nomas maksa un norēķinu kārtība**
   1. Puses vienojas, ka telpu nomas maksa tiek noteikta EUR \_\_,\_\_ (\_\_\_\_\_\_\_\_\_ eiro un \_\_ eiro centi) par vienu kvadrātmetru, t.i., kopā mēnesī **EUR \_\_\_,\_\_\_** (\_\_\_\_\_\_\_\_\_\_\_\_\_\_ eiro un \_\_ eiro centi) neieskaitot pievienotās vērtības nodokli. Šajā punktā minētā summa attiecas uz pastāvīgo nomas platību, kurā nav ietverta papildus nomas platība (Telpa Nr.70 – Vestibils).
   2. Par papildus platības nomu (Telpa Nr.70) SKR91 maksājums aprēķināms atsevišķi.
   3. Puses vienojas, ka Nomnieks plāno ieguldīt Telpu aprīkojumā, inventārā un interjera/dizaina elementos EUR \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_eiro un \_\_ eiro centi), lai nodrošinātu Izsoles dokumentācijas ievērošanu.
   4. Papildus nomas maksai, Nomnieks sedz arī komunālos pakalpojumus – elektrības un ūdens patēriņu – saskaņā ar skaitītāju rādījumiem un komunālo pakalpojumu sniedzēja apstiprinātajiem pakalpojumu tarifiem, kā arī apkuri proporcionāli iznomājamajai platībai un aktuālajam tarifam.
   5. Ņemot vērā nomas termiņu, Puses vienojas, ka nomas maksa ne biežāk kā vienu reizi gadā var tikt pārskatīta atbilstoši vispārējam inflācijas līmenim Latvijas Republikā, saskaņā ar attiecīgo jomu regulējošajiem normatīvajiem aktiem, vai atbildīgo iestāžu pieņemtajiem lēmumiem.
   6. Nomas maksas norēķini veicami saskaņā ar Iznomātāja izrakstītajiem rēķiniem bezskaidras naudas darījumā līdz katra mēneša 10 (desmitajam) datumam par nākamo mēnesi.
   7. Rēķina nesaņemšana neatbrīvo Nomnieku no savlaicīga maksājumu samaksas pienākuma.
   8. Par nomas maksas apmaksās kavējumu Iznomātājs aprēķina līgumsodu 1% apmērā no kavētās summas par katru nokavēto dienu, bet ne vairāk kā 10% no kopējās kavētās maksājuma summas. Līgumsoda samaksa neatbrīvo nomnieku no pārējo ar Līgumu pielīgto saistību izpildes.
   9. Jebkura summa tiks uzskatīta par samaksātu ar tās saņemšanas dienu Iznomātāja norēķinu kontā bankā. Gadījumā, ja maksājums noteiktā termiņā nav saņemts Iznomātāja norēķinu kontā bankā, bet Nomnieks pierāda, ka maksājumu veicis Līgumā noteiktajā samaksas termiņā (bankas spiedogs un datums uz Nomnieka maksājuma uzdevuma bankai) līgumsods pret Nomnieku netiek piemērots.
   10. Nomnieks pats veic visu nodokļu, nodevu un jebkādu citu maksājumu nomaksu, kas saistīta ar Nomnieka uzņēmējdarbības veikšanu.
   11. Iznomātajam ir tiesības rakstveidā lūgt Nomnieku samazināt ikmēneša nomas maksu gadījumos, ja telpas netiek izmantotas ilgāk kā 10 darba dienas pēc kārtas. Nomas maksas samazinājumu izvērtē Iznomātājs.
3. **Līguma termiņš, grozīšana un izbeigšana**
   1. Līgums stājas spēkā ar **tā noslēgšanas brīdi** un ir spēkā vismaz piecus gadus.
   2. Līguma attiecības par pabeigtām atzīstamas ar dienu, kad Puses izpildījušas visas savstarpējās saistības un starp tām pilnībā nokārtoti visi maksājumi.
   3. Līgums var tikt izbeigts pirms termiņa Pusēm rakstveidā vienojoties un citos Līgumā un Latvijas Republikā spēkā esošajos normatīvajos aktos noteiktajos gadījumos un kārtībā.
   4. Katrai no Pusēm ir tiesības pārtraukt līgumu pirms termiņa, par to paziņojot otrai pusei 60 (sešdesmit) dienas iepriekš.
   5. Iznomātājs ir tiesīgs nekavējoties, neievērojot 60 (sešdesmit) dienu paziņošanas termiņu, izbeigt Līgumu, ja:
      1. Nomnieks neievēro telpu izmantošanas mērķi saskaņā ar šo Līgumu;
      2. Nomnieks kavējis nomas maksas termiņu 30 (trīsdesmit) dienas;
      3. Nomnieks vai ar to saistīta persona neievēro Līguma 4.2.apakšpunktu un līdz ar to Iznomātājam radīti būtiski zaudējumi.
   6. Nomnieks var vienpusēji uzteikt Līgumu, ja Iznomātājs neievēro 5.2.apakšpunktā minētās saistības.
   7. Līguma termiņš var tikt pagarināts Pusēm rakstveidā vienojoties un sagatavojot Līguma grozījumus vai papildus vienošanos.
4. **Nomnieka tiesības un pienākumi**
   1. **Nomniekam ir tiesības:**
      1. Ir tiesīgs brīvi izmantot telpas savas uzņēmējdarbības veikšanai, saskaņā ar Līguma mērķi;
      2. veikt investīcijas iekārtās un dizaina elementos bez jebkādiem Iznomātāja vai trešo personu traucējumiem, bet visus vizuālos objektus saskaņojot ar Iznomātāju.
      3. iekārtas un interjera elementi, kā arī atdalāmās konstrukcijas un citi elementi, kas atdalāmi no telpām, nebojājot tā vizuālo izskatu, paliek Nomnieka īpašumā arī pēc Līguma darbības beigām.
   2. **Nomnieks apņemas:**
      1. patstāvīgi par saviem līdzekļiem iekārtot un aprīkot Telpas ar savas darbības nodrošināšanai un pakalpojuma sniegšanai nepieciešamajām iekārtām, ierīcēm, priekšmetiem, kā arī interjera un dizaina elementiem, saskaņā ar Nomnieka Izsolē iesniegto piedāvājumu un vizualizācijām.
      2. nomnieks pats nodrošina personālu savas darbības nodrošināšanai.
      3. nomnieks pats veic ieguldījumus un darbu mārketinga aktivitātēs, kas nepieciešamas veiksmīgai uzņēmējdarbībai un pakalpojuma rentabilitātei.
      4. patstāvīgi iegūt visus nepieciešamos saskaņojumus, atļaujas un citus nepieciešamos dokumentus, lai varētu izmantot telpas šajā Līgumā norādītajiem mērķiem. Visas grūtības un izdevumus, kas saistīti ar saskaņojumu, atļauju un citu nepieciešamo dokumentu iegūšanu, Nomnieks uzņemas patstāvīgi un uz sava rēķina;
      5. Izmantot telpas tikai šajā Līgumā paredzētajiem mērķiem;
      6. Uzturēt telpas lietošanai derīgā stāvoklī, atbilstoši Latvijas Republikā spēkā esošo normatīvo aktu prasībām, nepieļaujot telpu tehniskā un vispārējā stāvokļa pasliktināšanos, kā arī ievērot kārtību tam pieguļošajā teritorijā;
      7. Ar savām darbībām netraucēt citus nomniekus, apmeklētājus un/vai Iznomātāja darbiniekus. Neievērojot šo nosacījumu, Nomnieks sedz zaudējumus prasītāja pusei, ja tādi tai ir radušies;
      8. Saudzīgi attiekties pret telpām, koplietošanas telpām un pieguļošo teritoriju saprātīgā apjomā;
      9. Visus reklāmas un informatīvos uzrakstus pirms to izvietošanas saskaņot ar Iznomātāju un, ja attiecas, ar Latvijas Republikā spēkā esošajos normatīvajos aktos noteiktajām personām (pašvaldību, u.tml.), tajos noteiktajā kārtībā un termiņos;
      10. Savlaicīgi veikt no Līguma izrietošo maksājumu samaksu.
      11. Ja nomājamajā telpā paredzēta mūzikas atskaņošana, Nomnieks pats atbildīgs par visu nepieciešamo atļauju, licenču vai sertifikātu nodrošināšanu, kā arī uzņemas atbildību par autortiesību jomu regulējošo normatīvo aktu pārkāpumiem.
      12. Izbeidzoties līguma termiņam, ne vēlāk kā 7 (septiņu) dienu laikā atbrīvot telpas no sev piederošā īpašuma.
   3. Nomniekam aizliegts veikt telpu pārplānošanu vai pārbūvi bez Iznomātāja rakstiskas saskaņošanas.
   4. Nomniekam aizliegts telpas nodot apakšnomā, izņemot gadījumu, ja tam nepārprotami piekrīt Iznomātājs.
   5. Nomnieks ir atbildīgs par elektrības izmantošanas drošību, ugunsdrošības, sanitāro un citu kontrolējošo un/vai uzraugošo institūciju normatīvo prasību ievērošanu, kā arī apņemas tās ievērot arī pieguļošajā teritorijā kopumā.
   6. Nomniekam ir saistoši arī citi no Līguma un Latvijas Republikā spēkā esošajiem normatīvajiem aktiem izrietošie pienākumi, kā arī tiesības.
5. **Iznomātāja tiesības un pienākumi:**
   1. **Iznomātāja tiesības:**
      1. jebkurā laikā pieprasīt telpu pienācīgu izmantošanu, ja Līguma noteikumi no Nomnieka un/vai to uzaicināto personu puses netiek ievēroti;
      2. ir tiesīgs liegt izmantot telpas, ja Nomnieka pārstāvji vai citas ar Nomnieku saistītās personas pārkāpj Līguma noteikumu, vispārīgās ugunsdrošības, elektrodrošības vai citas instrukcijas un noteikumus;
      3. ārkārtas situācijās iekļūt telpās bez iepriekšējas saskaņošanas ar Nomnieku, bet par to informējot, lai likvidētu avārijas, ugunsgrēkus, dabas stihijas un citas radušās situācijas, kas prasa nekavējošu rīcību;
      4. uz laiku liegt telpu izmantošanu, lai novērstu avārijas, ugunsgrēka vai eksplozijas rezultātā radītos bojājumus, vai arī gadījumos, kad pastāv avārijas, eksplozijas vai ugunsgrēka draudi, ja Iznomātājs to uzskata par nepieciešamu pēc konsultēšanās ar policiju un/vai citām valsts varas un/vai pārvaldes iestādēm (institūcijām), vai pēc šo iestāžu (institūciju) tieša pieprasījuma. Nomniekam nav tiesības uz nomas maksas samazināšanu par telpu izmantošanas pārtraukumu, ja šāds pārtraukums nepārsniedz 1 (vienu) stundu;
      5. uzsākt, veikt un pabeigt telpu kārtējos remontdarbus (rekonstrukciju, remontus u.tml.), informējot par būvdarba izpildes termiņiem Nomnieku, ja šie būvdarbi traucē Nomniekam izmantot telpas, par lietošanas nosacījumiem vai nomas maksas atvieglojumiem vienojoties atsevišķi.
   2. **Iznomātājs apņemas:**
      1. savu iespēju robežās nodrošināt Nomniekam netraucēti lietot telpas saskaņā ar Līguma noteikumiem;
      2. nodrošināt komunālos pakalpojumu (elektrība, ūdens, apkure) piegādi, ciktāl tas atkarīgs no Iznomātāja un nav saistīts ar nepārvaramas varas apstākļiem.
   3. Iznomātājam ir saistoši arī citi no Līguma un Latvijas Republikā spēkā esošajiem normatīvajiem aktiem izrietošie pienākumi, kā arī tiesības.
6. **Līguma administrēšana**
   1. Līguma administrēšanai un tā organizatorisko jautājumu risināšanai Puses nosaka šādus pārstāvjus, turpmāk saukti – **Pārstāvis** vai **Pārstāvji**:
      1. Iznomātājs: \_\_\_\_\_\_\_\_\_\_\_, tālr.:\_\_\_\_\_\_\_\_\_\_\_\_, e–pasts: [\_\_\_\_\_\_\_\_\_\_\_@voc.lv](mailto:___________@voc.lv);
      2. Nomnieks: \_\_\_\_\_\_\_\_\_\_\_\_, tālr.: \_\_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_@\_\_\_\_\_\_.](mailto:____________@______.)\_.
   2. Puses apņemas nodrošināt Pārstāvjus ar Līguma administrēšanai un tā organizatorisko jautājumu risināšanai nepieciešamajiem, atbilstoši katras Puses vajadzībām, pilnvarojumiem un informēt par šiem pilnvarojumiem otru Pusi. Pārstāvju uzņemtās saistības Pušu sniegto pilnvarojumu ietvaros ir saistošas Pusēm, ja vien strīdā iesaistītā Puse nepierāda, ka tā informējusi otru Pusi par Pārstāvja pilnvaru atsaukšanu.
   3. Pārstāvju nomaiņas gadījumā otra Puse ir rakstiski informējama 3 (trīs) darba dienas iepriekš.
7. **Pušu atbildība**
   1. Puses sedz viena otrai zaudējumus, kas radušies Līguma nepienācīgas izpildes vai neizpildes rezultātā. Prasītāja pusei ir jāpierāda šādu apstākļu iestāšanās. Gadījumā, ja Puses nespēj vienoties par zaudējumu apmēru, Puses pieaicina neatkarīgu ekspertu, kas veic zaudējumu novērtēšanu.
   2. Iznomātājs nav atbildīgs Nomniekam par tiešiem vai netiešiem zaudējumiem, bojājumiem vai neērtībām, kādas var rasties sekojošu iemeslu dēļ:
      1. pagaidu pārtraukumu pieejamajos pakalpojumos, to pārbaudes, apkopes, remonta un atjaunošanas, dēļ;
      2. jebkādas ūdens, elektrības, vai cita veida iekārtu un/vai mehānismu, esošo pārvadu līniju avārijas, bojājumu, apstāšanās, noplūdes, eksplozijas vai defektu, kas radies ārpus Iznomātāja kontroles, dēļ;
      3. trešo personu vainas dēļ.
   3. Iznomātājs nav atbildīgs pret Nomnieku vai Nomnieka apmeklētājiem par šādiem apstākļiem:
      1. miesas bojājumiem;
      2. telpās vai pieguļošajā teritorijā turētu mantas bojājumu vai zudumu;
      3. zaudējumiem, kas radušies trešo personu vainas dēļ.
   4. Katra no Pusēm pati atbildīga pret trešajām personām par tai nodarīto kaitējumu vai zaudējumiem, ciktāl attiecīgais zaudējums vai kaitējums attiecināms uz Puses darbību vai bezdarbību.
   5. Nomnieks, parakstot šo Līgumu, ar savu parakstu apliecina, ka ir iepazīstināts ar telpu un teritorijas kārtības noteikumiem, apņemas tos savā darbībā ievērot, un uzņemas pilnu atbildību par visu uzvedības, kārtības, ugunsdrošības un higiēnas noteikumu un prasību, kādas tiek izvirzītas ēdināšanas vietām Latvijas Republikā, ievērošanu.
8. **Konfidencialitāte**
   1. Attiecībā uz šo Līgumu un jebkuru informāciju, ko Puses viena otrai sniedz saistībā ar šo Līgumu uzskatāma par konfidenciālu, ja vien informācijas sniedzējs nenosaka pretēji, informācijas saņēmējs apņemas aizsargāt konfidenciālo informāciju saprātīgā un piemērotā veidā un izmantot konfidenciālo informāciju tikai, lai pildītu savas Līgumā nolīgtās saistības.
   2. Līguma 8.1.punkts neattiecas uz informāciju, kas ir publiska, bija jau zināma un kura pirms informācijas saņemšanas bez ierobežojumiem jau atklāta trešajai personai, vai atklāta saskaņā ar Latvijas Republikā spēkā esošo normatīvo aktu prasībām.
   3. Konfidencialitātes noteikumi ir saistoši arī Pušu darbiniekiem un trešajām personām, kuras tieši vai netieši iesaistītas Pušu sadarbībā. Ja kāda no Pusēm neievēro noteikumus par konfidencialitāti, tā ir pilnā mērā atbildīga par otrai Pusei tādā veidā radītajiem zaudējumiem.
   4. Informācijas konfidencialitātes noteikumi ir spēkā arī, šim Līgumam zaudējot spēku, bez termiņa ierobežojumiem.
   5. Par Līguma konfidencialitātes neievērošanu Puses viena otrai izmaksā kompensāciju, kas vienāda ar radītajiem zaudējumiem, bet ne mazāk kā EUR 1 000,0 (viens tūkstotis eiro un 00 eiro centi).
9. **Nepārvarama vara**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes. Puse, kura atsaucas uz nepārvaramas varas vai ārkārtēja rakstura apstākļu darbību, 3 (trīs) darba dienu laikā par šādiem apstākļiem rakstveidā paziņo otrai Pusei. Paziņojumā jānorāda, kādā termiņā iespējama vai paredzama Līgumā paredzēto saistību izpilde, un pēc otras Puses pieprasījuma šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
   2. Ja nepārvaramas varas apstākļi turpinās ilgāk par 2 (divām) nedēļām, katrai no Pusēm ir tiesības atteikties no Līguma izpildes, par to rakstveidā brīdinot otru Pusi vismaz 3 (trīs) darba dienas iepriekš. Šādā gadījumā neviena no Pusēm nevar prasīt atlīdzināt zaudējumus, kas tai radušies, izbeidzot Līgumu.
10. **Citi noteikumi**
    1. Šis Līgums pilnībā apliecina Pušu vienošanos attiecībā uz šī Līguma priekšmetu un atceļ visas iepriekšējās sarunas, saraksti, līgumus un vienošanās, kas pastāvējušas starp Pusēm līdz šī Līguma parakstīšanai attiecībā uz tā priekšmetu.
    2. Visi Līguma grozījumi un papildinājumi ir jānoformē rakstiski, kuri, Pusēm parakstot, kļūst par Līguma neatņemamu sastāvdaļu.
    3. Visas domstarpības un strīdus, kas radušies šī Līguma izpildes gaitā, Puses pirmkārt cenšas atrisināt sarunu ceļā. Strīdi un nesaskaņas, ko Puses 30 (trīsdesmit) dienu laikā neatrisina sarunu ceļā, tiek izskatīti saskaņā ar Latvijas Republikā spēkā esošajiem normatīvajiem aktiem un tajos noteiktajā kārtībā.
    4. Visus pārējos jautājumus, kas nav atrunāti šajā Līgumā, regulē atbilstošas Latvijas Republikā spēkā esošajos normatīvajos aktos noteiktās materiālo un procesuālo tiesību normas.
    5. Ja kāds no šī Līguma punktiem nedarbojas un/vai zaudē savu spēku, tad tas neietekmē Līguma darbību kopumā. Gadījumā, ja kāds no Līguma punktiem nonāk pretrunā ar Latvijas Republikā spēkā esošo normatīvo aktu prasībām sakarā ar grozījumiem Latvijas Republikas spēkā esošajos normatīvajos aktos, Pusēm ir pienākums bez kavēšanās izdarīt attiecīgus grozījumus vai papildinājumus Līgumā, lai novērstu pretrunas starp Līguma noteikumiem un Latvijas Republikā spēkā esošajiem normatīvajiem aktiem. Līdz attiecīgo Līguma grozījumu vai papildinājumu spēkā stāšanās brīdim Puses, pildot Līguma saistības, nepiemēro tos Līguma punktus, kuri ir pretrunā ar Latvijas Republikā spēkā esošo normatīvo aktu prasībām, bet rīkojas saskaņā ar Latvijas Republikas spēkā esošo normatīvo aktu prasībām.
    6. Visi paziņojumi, kas attiecas uz šī Līguma noteikumu izpildi, sūtāmi uz Līgumā norādītajām Pušu juridiskajām adresēm vai nododami otrai Pusei personīgi. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas. Paziņojums, kuru Puses, Līgumā minēto saistību izpildei nosūtījušas viena otrai, izmantojot pasta pakalpojumus, uzskatāms, ka Pusei paziņots 7 (septītajā) dienā pēc tā nodošanas pastā.
    7. Visi Pušu parakstītie Līguma pielikumi ir šī Līguma neatņemamas sastāvdaļas.
    8. Puses apliecina, ka ar visiem šī Līguma punktiem ir iepazinušās, piekrīt tiem un vēlas noslēgt tieši šo un šādu Līgumu, ko apliecina, parakstot to.
    9. Puses apliecina, ka tām ir visas nepieciešamās tiesības noslēgt šo Līgumu un uzņemties tajā nolīgtās saistības.
    10. Līgums sagatavots latviešu valodā uz \_\_ (\_\_\_\_\_\_) lapas pusēm, 2 (divos) identiskos eksemplāros. Viens Līguma eksemplārs glabājas pie Iznomātāja, otrs – pie Nomnieka.
    11. Līgumam ir trīs pielikumi
        1. Telpu plāni uz 2 (divām) lapām
        2. Izsoles Instrukcijas tehniskā specifikācija uz \_\_ lapām.
        3. Nomnieka Izsolei iesniegtais tehniskais un finanšu piedāvājums, kopā uz \_\_ lapām.

**11. Pušu rekvizīti un paraksti**

|  |  |
| --- | --- |
| **SIA „Vidzemes Olimpiskais centrs”**  **Reģistrācijas Nr.:** 54103025871  **Juridiskā adrese:**  Rīgas iela 91, Valmiera, LV-4201  **Banka:** Nordea Bank AB  **Konts**: LV36NDEA0000082565819  **Kods:** NDEALV2X  \_\_\_\_\_\_\_\_\_\_\_\_\_\_\_\_\_\_\_\_\_ /Artis Jansons/    Z.v.  \_\_\_\_\_\_\_\_\_\_\_\_\_\_\_\_\_\_\_/Zigmunds Ezergailis/ | **\_\_\_\_\_\_\_\_\_\_\_\_\_\_\_\_\_\_\_\_\_**  **Vienotais reģistrācijas Nr.:** \_\_\_\_\_\_\_\_\_\_\_  **Juridiskā adrese:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Banka:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Konts**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Kods**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_/    Z.v. |